Rowlingova_J_K-Fantasticke_zver

Neznámý

Produced by calibre 0.6.42

POĎAKOVANIE

Vydavateľstvo Ikar, Bloomsbury a nadácia Comic Relief sa chcú poďakovať všetkým týmto ľuďom za čas, obetavosť a štedrý príspe-vok. Produkcia: Helena Coryndonová a Penny Edwardsová

A samozrejme J. K. Rowlingovej za napísanie tejto knihy a za to, že všetky honoráre za ňu veľkodušne venovala nadácii Comic Relief.

Nadáciu Comic Relief (Pomoc smiechom) založila v roku 1985 sku-pina britských komikov. Jej cieľom je získavať finančné prostriedky na projekty, ktoré podporujú sociálnu spravodlivosť a pomáhajú v boji proti chudobe. Každý penny, ktorý Comic Relief od verejnosti dostane, pošlú tam, kde je najpotrebnejší, prostredníctvom medziná-rodne uznávaných organizácií Save the Children (Zachráňte deti) a Oxfam. Peniaze z celosvetového predaja tejto knihy budú venované na pomoc tým najchudobnejším komunitám v najchudobnejších kra-jinách sveta, peniaze z predaja vo Veľkej Británii budú venované aj na britské dobročinné projekty. Comic Relief je oficiálne registrova-ná charitatívna nadácia, číslo 326568. M.L.O.K. SCAMANDER

FANTASTICKÉ ZVERY A ICH VÝSKYT

Mimoriadne vydanie s predslovom ALBUSA DUMBLEDORA

O AUTOROVI

Maurice Leonard Orlando Kornelius (M.L.O.K.) Scamander sa narodil v roku 1897. Záujem o bájne zvery v ňom podnietila matka, nadšená chovateľka krásnych hipogrifov. Po absolvovaní Rokfortskej strednej školy čarodejníckej nastúpil pán Scamander na Ministerstvo mágie do Oddelenia pre reguláciu a kontrolu čarovných tvorov. Po dvoch rokoch v Úrade pre presídľovanie domácich škriatkov, na kto-ré spomína ako na "mimoriadne nudné", ho preložili do Odboru zve-rov, kde mu jeho rozsiahle vedomosti zvláštnych čarovných zvierat zabezpečili rýchly postup. Hoci v roku 1947 takmer sám zostavil Súpis vlkolakov, tvrdí, že je najpyšnejší na Zákaz experimentálneho chovu, schválený v roku 1965, ktorý účinne zabránil vytváraniu nových a neovládnuteľných príšer v Británii. Vďaka práci v Pobočke pre výskum a obmedzova-nie drakov podnikol mnohé výskumné cesty do zahraničia, kde zís-kaval informácie pre svoj svetoznámy bestseller Fantastické zvery a ich výskyt, ktorý teraz vychádza v päťdesiatom druhom vydaní. M. L. O. K. Scamanderovi udelili v roku 1979 Merlinov rad dru-hého stupňa za prínos k štúdiu čarovných zverov - magizoológie. V súčasnosti je na dôchodku a s manželkou Porpentinou a svojimi ob-ľúbenými knézlami Hopy, Milly a Maulerom žije v Dorsete.

PREDSLOV Cítil som sa hlboko poctený, keď ma M.L.O.K. Scamander po-žiadal, aby som napísal predslov k tomuto výnimočnému vydaniu Fantastických zverov a ich výskytu. Len čo Scamanderovo majstrov-ské dielo vyšlo, bolo schválené ako učebnica na Rokfortskej strednej škole čarodejníckej, a treba mu pripísať podstatnú zásluhu na vyni-kajúcich študijných výsledkoch našich študentov na skúškach zo starostlivosti o zázračné tvory. A predsa táto príručka neslúži iba ako školská učebnica. Nijaká čarodejnícka domácnosť nie je úplná bez ošúchanej publikácie o Fantastických zveroch. Pri hľadaní najlepšie-ho spôsobu, ako zbaviť trávniky horklumpov, ako vykladať žalostné výkriky auguruja alebo naučiť svojho chumáčika, že nemá piť zo záchodovej misy, v nej totiž listovali a listujú celé generácie čitate-ľov. Toto vydanie však slúži vznešenejšiemu cieľu, než je poučovanie čarodejníckej verejnosti. Po prvý raz v dejinách sa vynikajúce vyda-vateľstvo Obscurus rozhodlo jeden zo svojich titulov sprístupniť aj muklom. Práca nadácie Comic Relief v boji proti niektorým najhorším formám ľudského utrpenia je vo svete muklov dobre známa, a tak sa teraz obraciam na svojich spolubratov čarodejníkov. Vedzte, že lie-čivú silu smiechu nepoznáme iba my, že je známa aj muklom, preto využime tento dar tým najvynaliezavejším spôsobom a získajme fi-nančné prostriedky na záchranu a zlepšenie života - po takomto dru-hu kúzla túžime všetci. Od roku 1985 nadácia Comic Relief získala 174 miliónov libier (tridsaťštyri miliónov osemsto sedemdesiatdva galeónov, štrnásť siklov a sedem knutov). Čarodejnícky svet má v tejto chvíli tú česť pomôcť Comic Relief v tomto ušľachtilom úsilí. Držíte v rukách výtlačok vlastnej knižky Harryho Pottera Fantastické zvery aj s jeho vlastnoručnými poznám-kami a komentármi jeho priateľov. Hoci Harry váhal súhlasiť s tým, aby kniha vyšla v takejto podobe, naši priatelia v nadácii Comic Re-lief sa domnievali, že práve tieto drobné dodatky zdôraznia zábavný tón knižky. Pán Scamander, ktorý sa už dávno zmieril s tým, že si čarodejníci do jeho knihy píšu poznámky, súhlasil tiež. Predaj tohto vydania Fantastických zverov zabezpečí Čarodej-nícka literatúra pre malých i veľkých v Šikmej uličke, ale aj muklov-ské kníhkupectvá. Tí členovia našej čarodejníckej komunity, ktorí sa rozhodnú prispieť na nadáciu navyše, môžu tak urobiť prostredníc-tvom Gringottbanky (pýtajte sa na Griphooka). Mne už len zostáva varovať každého, kto sa dočítal až sem, hoci si túto knihu nekúpil, že je na ňu uvalená protizlodejská kliatba. Rád by som touto cestou ubezpečil tých muklov, ktorí si knižku kúpia, že ďalej opisované zábavné tvory sú vymyslené a nemôžu vám ublížiť. A čarodejníkom poviem iba toľko: Draco dormiens nunquam titil-landus.

ÚVOD O TEJTO KNIHE Fantastické zvery a ich výskyt uzreli svetlo sveta vďaka môjmu neustálemu cestovaniu a mnohoročným výskumom. Keď sa v duchu obzriem do minulosti, vybaví sa mi malý sedemročný čarodejník, ktorý celé hodiny vo svojej izbe trhá na kúsky horklumpov. Ó, ako mu závidím. Ešte nevie, že ho v dospelosti čakajú ďaleké cesty - od najtmavšej džungle po najsvetlejšiu púšť, od vrcholov hôr po moča-riská. Vyberie sa po nich a bude skúmať zvery opísané na nasledujú-cich stránkach. Navštívil som brlohy, nory a hniezda na piatich sve-tadieloch, pozoroval som zvláštne zvyky čarovných zverov v desiat-kach krajín, videl som, aké sú silné, získaval som si ich dôveru a občas som ich odháňal cestovným kotlíkom. Prvé vydanie Fantastických zverov si v roku 1918 objednal pán Augustus Worme z Obscurusu, ktorý bol taký láskavý a požiadal ma, či by som pre jeho vydavateľstvo nenapísal spoľahlivú príručku ča-rovných tvorov. Bol som vtedy iba radový zamestnanec Ministerstva mágie a chopil som sa tejto príležitosti preto, aby som si prilepšil k svojmu biednemu platu dva sikle týždenne a mohol tráviť dovolenky na cestách po zemeguli hľadajúc nové čarovné druhy. A to ostatné je už len história vydávania - Fantastické zvery teraz vychádzajú v päť-desiatom druhom vydaní. Tento úvod má odpovedať na najčastejšie otázky, ktoré každý týždeň dostávam poštou, odkedy táto kniha v roku 1927 vyšla po prvý raz. Prvá z nich je najzákladnejšia zo všetkých - čo je to zver?

ČO JE TO ZVER? Definícia zvera vyvolávala spory po celé stáročia. Možno to nie-ktorých študentov, ktorí s magizoológiou začínajú, prekvapí, ale há-dam im bude tento problém jasnejší, keď sa na chvíľu zamyslíme nad tromi typmi čarovných stvorení. Vlkolaci väčšinu svojho života prežijú ako ľudia (či už ako čaro-dejníci, alebo muklovia). Raz za mesiac sa však premenia na divé, štvornohé beštie s vražednými sklonmi a bez ľudského svedomia. Zvyky kentaurov nie sú ľudské, ich domovom je divočina, od-mietajú oblečenie, radšej žijú ďaleko od čarodejníkov i od muklov, a predsa sa im inteligenciou vyrovnajú. Trollovia sa výzorom podobajú človeku, chodia vzpriamene, na-učia sa zopár jednoduchých slov, a predsa sú menej inteligentné ako ten najhlúpejší jednorožec a okrem obrovskej a neprirodzenej sily nevládnu nijakou čarovnou mocou. Teraz si položme otázku: ktoré z týchto tvorov sú "bytosti" - teda stvorenia hodné zákonných práv a hlasu pri riadení magického sveta - a čo je zver? Rané pokusy rozhodnúť, ktoré čarovné stvorenia by sa mali označovať za zvery, boli mimoriadne povrchné. Náčelník Čarodej-níckej rady* Burdock Muldoon v štrnástom storočí rozhodol, že každý dvojnohý člen čarodejného spoločenstva sa bude považovať za bytosť, všetci ostatní zostanú zvermi. V dobrej viere zvolal všetky "bytosti" na schôdzku na najvyššej úrovni, aby prerokovali nové čarodejnícke zákony, a zdesene zistil, že sa prerátal. Sála bola plná raráškov, ktorí si priviedli toľko dvojnohých stvorení, koľko len na-šli. Bathilda Bagshotová nám o tom v Dejinách mágie hovorí:

V piskote diricawlov, kvílení augurujov a neutíchajú-com prenikavom speve fúperov bolo sotva niečo počuť. Darmo sa čarodejníci usilovali nazrieť do papierov pred sebou, okolo hláv im krúžili všelijakí piadimužíci a víly, chichotali sa a džavotali. Zo desať trollov sa pustilo pali-cami rozbíjať miestnosť a dookola sa vznášali ježibaby a hľadali deti, ktoré by mohli zjesť. Náčelník Rady vstal, že otvorí schôdzu, pokĺzol sa však na kope trusu štetináča a nadávajúc vybehol z miestnosti.

Z toho je zrejmé, že dve nohy samy osebe nezaručujú záujem ča-rovného stvorenia o záležitosti čarodejníckej vlády. Roztrpčený Bur-dock Muldoon sa zaprisahal, že sa už nikdy nepokúsi zapojiť nečaro-dejníkov do Čarodejníckej rady. Muldoonova nástupkyňa madam Elfrida Claggová sa usilovala o novú definíciu "bytostí" v nádeji, že vytvorí užšie zväzky s ostatnými čarovnými stvoreniami. "Bytosti," vyhlásila, "sú tie, ktoré vedia ho-voriť ľudskou rečou." A tak na ďalšiu schôdzku pozvali stvorenia, ktorým členovia Rady mohli porozumieť. Opäť však vznikli problé-my. Trollovia, ktorých raráškovia naučili niekoľko jednoduchých viet, zase len ničili sieň tak ako predtým. Írski džarvejovia behali popod stoličky a ktorého člena Rady zasiahli, tomu driapali členky. Medzitým sa dostavila aj veľká delegácia duchov (za Muldoona ich vylúčili, lebo vraj nekráčajú na dvoch nohách, ale vznášajú sa), no odišli znechutení, pretože, ako sa neskôr vyjadrili, "Rada nehanebne zdôrazňovala potreby živých proti želaniam mŕtvych". Kentauri, za Muldoona klasifikovaní ako zvery, no za madam Claggovej zaradení medzi "bytosti", odmietali zúčastniť sa Rady na protest proti vylúče-niu vodných ľudí, ktorí sa nad hladinou nevedeli dorozumievať inak ako svojím škrekotom. Až do roku 1811 sa nenašla jediná definícia prijateľná pre väčši-nu čarodejníckej komunity. Novovymenovaný minister mágie Gro-gan Stump tvrdil, že "bytosť" je "akýkoľvek tvor dostatočne inteli-gentný, aby chápal zákony magického spoločenstva a niesol časť zodpovednosti pri formovaní týchto zákonov"* . Členovia Rady vy-počuli predstaviteľov trollov v neprítomnosti raráškov a usúdili, že ničomu z toho, čo sa im hovorilo, neporozumeli, preto ich napriek tomu, že sa pohybujú na dvoch nohách, zaradili medzi zvery. Vod-ných ľudí pozvali prostredníctvom tlmočníkov, aby ich po prvý raz zatriedili medzi "bytosti", a víly, piadimužíkov i trpaslíkov napriek ich takmer ľudskej podobe nekompromisne začlenili do kategórie zverov. Prirodzene, tým sa to neskončilo. Všetci dobre poznáme kampa-ne extrémistov za zaradenie muklov medzi "zvery" a všetci dobre vieme, že kentauri odmietli postavenie "bytostí" a požiadali, že chcú zostať zvermi* . Vlkolakov medzitým roky presúvali z Odboru zve-rov do Odboru bytostí a naopak, pričom v čase, keď píšem tieto riad-ky, Služby pre podporu vlkolakov patria do Odboru bytostí, kým Register vlkolakov a Jednotka lapania vlkolakov spadá pod Odbor zverov. Okrem toho niekoľko druhov mimoriadne inteligentných tvorov klasifikovali ako zvery, lebo nedokážu prekonať vlastnú krutú povahu. Acromantuly a mantichory vedia inteligentne rozprávať, no napriek tomu sa pokúšajú zožrať každého človeka, čo sa k nim pri-blíži. Sfingy hovoria iba v hlavolamoch a hádankách, a keď im ne-správne odpoviete, sú agresívne. Prípady, kde dosiaľ pretrváva neistota v klasifikácii zvera, uvá-dzam na začiatku hesla príslušného tvora. Venujme sa teraz otázke, ktorú čarodejníci a čarodejnice v sú-vislosti s magizoológiou kladú veľmi často: Prečo si tieto tvory ne-všímajú muklovia? EXISTENCIA FANTASTICKÝCH ZVEROV VO VEDOMÍ MUKLOV - STRUČNÝ HISTORICKÝ PREHĽAD Možno to mnohých čarodejníkov prekvapí, ale čarovné a oblud-né tvory, ktoré sa tak dlho a úporne usilujeme utajiť, mukli nenechá-vali vždy bez povšimnutia. Letmý pohľad na výtvarné umenie a lite-ratúru muklov z obdobia stredoveku nám odhalí, že v tom čase vedeli o existencii mnohých z tvorov, o ktorých sú teraz presvedčení, že sa zrodili iba vo fantázii. Dosvedčujú to: drak, grifon, jednorožec, fénix, kentaur. Tieto a mnohé ďalšie sa vyskytujú v dielach muklov z toho obdobia, hoci zvyčajne smiešne skreslené. Keď však pozornejšie preskúmame muklovské bestiáre z tých čias, zistíme, že väčšina čarovných zverov buď unikla pozornosti muklov celkom, alebo si ich pomýlili s niečím iným. Preskúmajme zachovaný úryvok z rukopisu istého brata Benedikta, františkánskeho mnícha z Worchestershiru:

Dnešného dňa idúc po bylinnej záhrade odhrnul som bazalku a objavil som fretku obludnej veľkosti. Neutiekla ani sa neskryla, ako to fretky robievajú, ale skočila na mňa, zhodila ma na zem a takmer prízračne zlostne vykríkla: "Vypadni, ty plešivec!" Potom ma tak silno uhryzla do no-sa, že som niekoľko hodín krvácal. Páter mi nechcel uveriť, že som stretol hovoriacu fretku, a spýtal sa ma, či som ne-popíjal repné víno brata Bonifáca. Pretože som mal nos ešte stále napuchnutý a zakrvavený, nemusel som ísť na nešpo-ry.

Náš priateľ mukel očividne nestretol fretku, ako sa domnieval, ale džarveja, ktorý pravdepodobne prenasledoval svoju obľúbenú korisť, záhradného trpaslíka. Nesprávne pochopenie, často nebezpečnejšie ako neznalosť a strach z mágie, nepochybne zvýšilo obavy muklov z toho, čo môže striehnuť medzi bylinkami v ich záhrade. Prenasledovanie čarodejní-kov v tom čase medzi muklami dosahovalo dovtedy nevídaných rozmerov a zahliadnutie takých zverov, ako sú draky a hipogrify, sa pripisovalo muklovskej hystérii. Nie je cieľom tejto práce rozoberať časy temná, ktoré predchá-dzali stiahnutiu sa čarodejníkov do ilegality* . Nás zaujíma iba osud bájnych zvierat, ktoré sa tak ako my museli ukryť, aby sme muklov presvedčili, že mágia neexistuje. Medzinárodná konfederácia čarodejníkov prerokovala túto zále-žitosť na slávnom medzinárodnom zhromaždení v roku 1692. Zloži-tou otázkou čarovných tvorov sa čarodejníci všetkých národností zaoberali až sedem týždňov v niekedy až prudkých debatách. Koľko druhov dokážeme pred muklami utajiť a ktoré by to mali byť? Kde a ako by sme ich skryli? Debata vášnivo pokračovala, pričom niektoré tvory ani nevedeli, že sa rozhoduje o ich osude, iné do nej prispieva-li* . Nakoniec dospeli k dohode* . Dvadsaťsedem druhov, od veli-kánskych drakov po bundimunov, sa malo pred muklami ukryť tak, aby sa vytvorilo zdanie, že nikdy nejestvovali, iba ak vo fantázii. V nasledujúcom storočí, keď si čarodejníci lepšie osvojili metódy uta-jovania, tento počet vzrástol. V roku 1750 pridali do Medzinárodné-ho zákona o čarodejníckom tajomstve článok 73, a ten uznávajú ča-rodejnícke ministerstvá po celom svete dodnes:

Každý čarodejnícky vládny orgán je zodpovedný za u-tajenie, opateru a kontrolu všetkých čarovných zverov, by-tostí a duchov žijúcich na jeho území. V prípade, ak nie-ktorý z týchto tvorov spôsobí ujmu muklom alebo pritiahne ich pozornosť, vládny orgán príslušného čarodejníckeho spoločenstva sa bude zodpovedať Medzinárodnej konfede-rácii čarodejníkov.

UTAJENÉ ČAROVNÉ ZVERY Nemalo by zmysel popierať, že od čias ustanovenia článku 73 bol občas porušený. Starší britskí čitatelia si budú pamätať na ilfra-combský prípad z roku 1932, keď welšský zelený drak samotár zlie-tol na pláž plnú opaľujúcich sa muklov. Smrteľným nešťastiam chvalabohu zabránila statočnosť istej čarodejníckej rodiny, ktorá tam trávila dovolenku (neskôr ju vyznamenali Merlinovým radom prvého stupňa). Členovia tejto rodiny okamžite použili na obyvateľov Ilfra-combu najväčšie hromadné zaklínadlo zabudnutia v tomto storočí, čím v poslednom okamihu odvrátili katastrofu* . Medzinárodná konfederácia čarodejníkov musela niektorým ná-rodom za porušenie článku 73 udeľovať pokutu opakovane. K najne-napraviteľnejším recidivistom patria Tibet a Škótsko. Muklovia toľ-ko ráz zazreli yetiho, že Medzinárodná konfederácia čarodejníkov považovala za potrebné vybudovať v tibetských horách stálu základ-ňu Medzinárodnej pracovnej jednotky. A medzitým najväčšia kelpia na svete naďalej uniká v jazere Loch Ness a zdá sa, že sa u nej rozvi-nula túžba po publicite. Napriek týmto nehodám si môžeme my čarodejníci gratulovať k dobre vykonanej práci. Nemožno pochybovať, že drvivá väčšina dnešných muklov odmieta veriť v čarovné zvery, ktorých sa tak báli ich predkovia. Ešte aj tí muklovia, čo si všimli trus štetináčov alebo stopy plužiakov - bola by hlúposť predpokladať, že všetky stopy týchto tvorov možno skryť - sa očividne uspokoja s tým najúbohej-ším nečarovným vysvetlením* . Ak je totiž nejaký mukel taký ne-rozumný a zverí sa inému s tým, že zazrel hipogrifa, ako si letí na sever, zvyčajne ho považujú za opitého alebo za blázna. Hoci sa to môže zdať voči dotyčnému muklovi nespravodlivé, je to vždy lepšie, ako keby ho mali upáliť na hranici alebo utopiť v miestnom rybníku. Ako teda spoločenstvo čarodejníkov utajuje fantastické zvery? Našťastie, niektoré druhy pri ukrývaní sa pred pohľadmi muklov nepotrebujú pomoc čarodejníkov. Také tvory ako tebo, poloop a stromostrážca majú svoje vlastné veľmi účinné spôsoby maskovania a u nich nikdy nebol potrebný zásah Ministerstva mágie. Potom sú tu zvery, ktoré sa buď preto, že sú také šikovné, alebo odjakživa také plaché, vyhýbajú kontaktu s muklami za každú cenu - napríklad jed-norožec, luniak a kentaur. Iné čarovné tvory - máme na mysli acro-mantuly v hlbokej nepreskúmanej džungli na Borneu a fénixa hniez-diaceho vysoko na vrcholoch hôr - obývajú zasa miesta, ktoré sú bez mágie pre muklov neprístupné. Napokon, a to je najbežnejší prípad, máme zvery primalé a prirýchle. Tie sa veľmi šikovne vydávajú za pozemské zvieratá, a tak neupútajú pozornosť muklov - do tejto ka-tegórie patria čarožrúty, vrtohlavce a krupovia. Napriek tomu je však ešte stále veľa zverov, ktoré či už náročky, alebo neúmyselne zostávajú podozrivé aj pre oko mukla, a práve tie spôsobujú Oddeleniu pre reguláciu a kontrolu čarovných tvorov naj-viac starostí. K pracovnej náplni tohto oddelenia, druhého najväčšie-ho na Ministerstve mágie* , patrí aj starostlivosť o rôznorodé potreby druhov podliehajúcich jeho právomoci.

Bezpečné prirodzené prostredie

Možno najdôležitejším krokom pri ukrytí čarovných tvorov je vytvorenie bezpečného prirodzeného prostredia. Mukloodpudzujúce kúzlo bráni nepovolaným vojsť do lesov, kde žijú kentauri a jedno-rožce, či zablúdiť k riekam a jazerám vyhradeným pre vodných ľudí. V extrémnych prípadoch, tak ako u kvintapeda, museli celé oblasti začarovať tak, aby boli nezmapovateľné* . Niektoré z týchto bezpečných oblastí musia byť pod stálym ča-rodejníckym dozorom, napríklad dračie rezervácie. Kým jednorožce a vodní ľudia sú spokojní na vyhradených územiach, draky naopak vyhľadávajú príležitosti, keď môžu prenasledovať korisť za hranice rezervácií. V niektorých prípadoch mukloodpudzujúce kúzlo nezabe-rie, pretože zver ho vlastnými silami zruší. Tak je to v prípade kelpie - jej životným cieľom je prilákať k sebe človeka, a pogrebina, ktorý sám vyhľadáva ľudí.

Kontrola predaja a chovu

Možnosť, že by muklov vydesil nejaký väčší alebo nebezpečnej-ší zver, výrazne znížili prísne pokuty, ktorými sa teraz trestá ich chov a predaj mláďat a vajec. Oddelenie pre reguláciu a kontrolu čarov-ných tvorov prísne sleduje obchod s fantastickými zvermi. Zákaz experimentálneho chovu z roku 1965 postavil vytváranie nových druhov mimo zákona.

Skresľujúce zaklínadlo

Pri ukrývaní čarovných zverov zohráva úlohu aj radový čarodej-ník. Napríklad majitelia hipogrifa sú zo zákona povinní začarovať zvera skresľovacím zaklínadlom, aby upravili zrak každého mukla, ktorý ho uvidí. Skresľovacie zaklínadlo by sa malo vykonávať denne, pretože jeho účinky miznú. V najhoršom prípade, keď mukel uvidí, čo nemá, zvyčajne najlepšie pomôže zabúdacie zaklínadlo. Zabúdacie zaklínadlo smie použiť aj majiteľ dotyčného zvera, no vo vážnych prípadoch Ministerstvo mágie na miesto činu vysiela tím školených upravovateľov pamäte.

Úrad pre dezinformácie

Úrad pre dezinformácie zasahuje iba v tých najhorších prípadoch stretov sveta mágie s muklami. Niektoré čarodejné katastrofy alebo nehody jednoducho priveľmi bijú do očí a muklovia si ich nedokážu vysvetliť bez pomoci odborníka zvonka. Úrad pre dezinformácie sa v takom prípade priamo spojí s príslušným muklovským predsedom vlády a spoločne nájdu prijateľné nečarovné vysvetlenie tejto uda-losti. Vďaka mimoriadnemu úsiliu tohto úradu sa podarilo presvedčiť muklov, že všetky fotografické dôkazy lochnesskej kelpie sú falošné, čo zachránilo situáciu, ktorá už v istej chvíli vyzerala veľmi nebez-pečne. VÝZNAM MAGIZOOLÓGIE Vyššie opisované opatrenia iba naznačujú celkový rozsah a množstvo práce, ktorú vykonalo Oddelenie pre reguláciu a kontrolu čarovných tvorov. Zostáva iba odpovedať na otázku, na ktorú si už aj tak všetci odpovedáme vo svojom srdci: Prečo sa ako spoločenstvo i ako jednotlivci naďalej pokúšame chrániť a skrývať čarovné zvery, a to aj kruté a absolútne neskrotiteľné? Odpoveď, pravdaže, znie: aby sa tak ako my mohli potešiť ich zvláštnou krásou a silou aj budúce generácie. Predkladám vám túto prácu iba ako vstup do bohatej ríše fantas-tických zverov, ktoré obývajú náš svet. Na nasledujúcich stránkach sa oboznámite s charakteristikou sedemdesiatich piatich druhov, ale nepochybujem, že sa v tomto roku opäť objaví ďalší a bude potrebné päťdesiate tretie opravené vydanie Fantastických zverov a ich vý-skytu. Zatiaľ iba dodám, že ma teší pomyslenie na generácie mladých čarodejníc a čarodejníkov, ktorí zo stránok tejto knihy získali hlbšie poznatky a lepšie porozumeli fantastickým zverom, ktoré mám tak rád. KATEGORIZÁCIA MINISTERSTVA MÁGIE Oddelenie pre reguláciu a kontrolu čarovných tvorov hodnotí všetky známe zvery, bytosti a duchov. Táto kategorizácia nám u-možňuje okamžite zistiť mieru nebezpečnosti. Rozlišujeme päť na-sledovných kategórií:

Kategorizácia Ministerstva mágie (MM)

XXXXX známy zabijak čarodejníkov / nemožno ho vycvičiť ani skrotiť XXXX nebezpečný / vyžaduje odbornú starostlivosť / skúse-ný čarodejník ho môže zvládnuť XXX zdatný čarodejník by si s ním mal poradiť XX neškodný / možno ho skrotiť X nudný

V niektorých prípadoch som usúdil, že zatriedenie daného zvera treba vysvetliť, preto som heslá doplnil poznámkami pod čiarou. FANTASTICKÉ ZVERY OD A PO Z ACROMANTULA Kategória podľa MM: XXXXX

Acromantula je obludný pavúk s ôsmimi očami, vie rozprávať ľudskou rečou, pochádza z nepreniknuteľných džunglí Bornea. K jeho charakteristickým znakom patria husté čierne chlpy, ktoré mu pokrývajú celé telo, rozpätie nôh dosahujúce až päť metrov, čeľuste, ktorými acromantula hlasno cvaká, keď je rozrušená alebo nahneva-ná, a jedovaté výlučky. Acromantula je mäsožravá a uprednostňuje veľkú korisť. Na zemi tká siete v tvare kupoly. Samica je väčšia ako samec a naraz môže naklásť až sto vajíčok. Sú mäkké a biele a dosa-hujú veľkosť plážovej lopty. Mladé sa z nich vyliahnu za šesť až osem týždňov. Oddelenie pre reguláciu a kontrolu čarovných tvorov definovalo vajíčka acromantuly ako nepredajný tovar kategórie A, čo znamená, že za ich dovoz alebo predaj sa udeľujú vysoké pokuty. Tohto zvera údajne vyšľachtili čarodejníci, možno s cieľom, aby strážil čarodejnícke obydlia alebo poklady, ako to u príšer vytvore-ných čarami býva* . Napriek vysokej, takmer ľudskej inteligencii acromantulu nemožno vycvičiť a je veľmi nebezpečná pre čarodejní-kov i pre muklov. Chýry, že v Škótsku objavili skupinu acromantúl, sa

AUGURUJ (známy tiež ako írsky fénix) Kategória podľa MM: XX

Domovinou auguruja je Británia a Írsko, hoci sa občas vyskytuje aj v severnej Európe. Je to chudý, zúbožene vyzerajúci zelenočierny vták, podobný malému a podvyživenému supovi. Je mimoriadne plachý, hniezdi v kríkoch a tŕní, živí sa veľkým hmyzom a drobnými vílami, lieta iba za silného dažďa, inak sa skrýva v hniezde slzovité-ho tvaru. Auguruj vydáva výrazný hlboký chvejivý krik, kedysi považova-ný za predzvesť smrti. Čarodejníci sa odjakživa vyhýbali hniezdam týchto vtákov zo strachu, že začujú ten srdcervúci zvuk, a nejeden vraj dostal srdcový záchvat, keď prechádzal okolo krovia a začul kvílenie neviditeľného auguruja* . Trpezlivý výskum však napokon odhalil, že auguruj spieva iba vtedy, keď sa blíži dážď* . Odvtedy sa augurujovia v domácnostiach s obľubou využívajú na predpove-danie počasia, hoci mnohí ľudia počas zimných mesiacov ťažko zná-šajú takmer neprestajné kvílenie. Perá augurujov sa nedajú využiť na brká, pretože odpudzujú atrament. BAHURINIAK Kategória podľa MM: XXX

Bahuriniak obýva močariská a vyskytuje sa v Európe i v Sever-nej a Južnej Amerike. Keď sa nehýbe, vyzerá ako kus dreva, hoci pri podrobnejšom skúmaní odhalíme oblanené labky a veľmi ostré zuby. Po podmočenej pôde sa kĺže a plazí, živí sa väčšinou malými cicav-cami a chodcom spôsobuje ťažké poranenia členkov. Chutí mu najmä divý mužík mandrag. Pestovatelia mandragôr pod listami tejto vzác-nej rastliny našli krvavú kašu - zvyšok po jeho hostine. BAZILISK (známy aj ako kráľ hadov) Kategória podľa MM: XXXXX

Prvého zaregistrovaného baziliska vychoval Herpo Smradľavý, grécky čierny mág, ktorý ovládal parselčinu. Po nespočetných poku-soch zistil, že z kuracieho vajca, keď ho vysedí ropucha, sa vyliahne mimoriadne nebezpečný obrovský plaz. Bazilisk je jasnozelený had, ktorý dorastá až do dĺžky pätnástich metrov. Samec sa od samice odlišuje šarlátovým chocholom na hla-ve. Má mimoriadne jedovaté zuby, ale jeho najnebezpečnejšou útoč-nou zbraňou je pohľad veľkých žltých očí. Každý, kto sa do nich pozrie, ihneď umrie. Ak má bazilisk dostatok jedla (žerie všetky ci-cavce, vtáky a väčšinu plazov), môže sa dožiť vysokého veku. Bazi-lisk Herpa Smradľavého údajne žil takmer deväťsto rokov. Pestovanie baziliska bolo ilegálne už od stredoveku, hoci v praxi sa dá veľmi ľahko utajiť, lebo pri návšteve inšpektora z Oddelenia pre reguláciu a kontrolu čarovných tvorov stačí kuracie vajce vytiah-nuť spod žaby. Okrem znalcov parselčiny bazilisky nemôže ovládnuť nikto. Sú nebezpečné aj pre väčšinu čiernych mágov a najmenej šty-risto rokov neexistuje záznam, že by niekto videl baziliska v Británii. BUNDIMUN Kategória podľa MM: XXX

Bundimuni sa vyskytujú na celom svete. Vedia veľmi šikovne zaliezť pod podlahové dosky i za lišty a zamorujú domy. Ich prítom-nosť zvyčajne prezrádza odporný hnilobný pach. Bundimun vylučuje sliz, od ktorého zahnívajú základy obydlia, kde sa usadil. Nehybný bundimun sa podobá kúsku zelenkavej huby s očami, hoci, keď je vyplašený, bleskurýchle sa rozbehne na množstve ten-kých nožičiek. Živí sa špinou. Dom zbavíme bundimunov pomocou očistného zaklínadla, no ak sme dovolili, aby priveľmi narástli, treba sa spojiť s Oddelením pre reguláciu a kontrolu čarovných tvorov (so sekciou škodcov) prv, ako sa nám zrúti dom. Ale je aj užitočný, zrie-dené výlučky bundimuna sa používajú pri výrobe niektorých čarov-ných očistných látok. ČAROŽRÚT Kategória podľa MM: XX

Čarožrúty sú malé, najviac milimetrové parazity podobné krabo-vi s veľkými zubami. Priťahuje ich všetko čarovné a môžu zamoriť kožušinu a perie takých tvorov, ako sú krupovia a augurujovia. Pre-nikajú aj do čarodejníckych domov, kde napádajú čarovné predmety, napríklad prútiky, postupne sa prehrýzajú k ich čarovnému jadru ale-bo sa usadia v špinavých kotlíkoch, kde sa napchávajú kvapkami elixírov, ktoré zostali na dne* . Hoci čarožrúty možno pomerne ľah-ko zničiť ktorýmkoľvek z patentovaných elixírov dostupných na tr-hu, silné zamorenie si pravdepodobne vyžiada návštevu odborníkov zo sekcie škodcov z Oddelenia pre reguláciu a kontrolu čarovných tvorov, pretože proti čarožrútom zväčšeným pôsobením zvyškov čarovných látok sa len veľmi ťažko bojuje. ČERNOŽIENKA (niekedy známa ako hryzúca víla) Kategória podľa MM: XXX

Černožienka sa niekedy neodlišuje od víly (pozri ďalej), hoci je to celkom samostatný druh. Podobne ako víla má drobné ľudské telo, no v jej prípade ho pokrýva hustá čierna srsť. Okrem toho má jeden pár nôh a rúk navyše, hrubé zaoblené a lesklé krídla ako chrobák. Černožienky sa vyskytujú v celej severnej Európe a Amerike, uprednostňujú chladné podnebie. Kladú naraz až päťsto vajíčok a zahrabávajú ich. Mladé sa liahnu po dvoch až troch týždňoch. Černožienky majú dva rady ostrých jedovatých zubov, ktoré vždy využívajú na hryzenie. V prípade uhryznutia treba okamžite užiť protijed. ČERVENÝ PIKULÍK Kategória podľa MM: XXX

Tieto tvory podobné trpaslíkom žijú v dierach na starých bojis-kách či kdekoľvek, kde sa preliala ľudská krv. Hoci ich ľahko možno odohnať kúzlami a zaklínadlami, sú veľmi nebezpeční najmä pre osamelých muklov, ktorých sa za temných nocí pokúšajú smrteľne omráčiť. Červení pikulíkovia žijú prevažne v severnej Európe. ČERVOPLAZ Kategória podľa MM: X

Červoplaz sa zdržiava vo vlhkých jamách. Tento hrubý hnedý, až štvrťmetrový červík sa pohybuje len veľmi zriedka. Oba konce má rovnaké a vyteká z nich hlien, ktorý sa niekedy používa na zahuste-nie elixírov. Červoplazy najradšej žerú šalát, hoci nepohrdnú nijakou rastlinou. DIRICAWL Kategória podľa MM: XX

Diricawl pochádza z ostrova Maurícius. Je to vták s guľatým te-lom, našuchoreným perím, nevie lietať a je pozoruhodný pre spôsob, akým uniká pred nebezpečenstvom. Dokáže zmiznúť v obláčiku pe-ria a zjaviť sa celkom inde (rovnakú schopnosť majú aj fénixy, pozri ďalej). Je zaujímavé, že muklovia o existencii diricawla kedysi vedeli, hoci ho poznali pod menom dront. Nevedia však, že diricawl môže zmiznúť, kedy chce, a tak sa nazdávajú, že ho celkom vyhubili. Vďaka tomu si zrejme začali väčšmi uvedomovať nebezpečenstvo bezhlavého hubenia ďalších živých spoluobyvateľov Zeme, preto po celom svete začali vznikať ochranárske organizácie zelených. Me-dzinárodná konfederácia čarodejníkov nikdy nepovažovala za pot-rebné muklov informovať, že diricawl ešte žije. DRAK Kategória podľa MM: XXXXX

Tento pravdepodobne najznámejší čarovný zver patrí k tým, kto-ré sa ukrývajú len veľmi ťažko. Samica je zvyčajne väčšia a agresív-nejšia ako samec, hoci ani k jednému by sa okrem vysoko kvalifiko-vaných a skúsených čarodejníkov nemal približovať nikto. Dračia koža, krv, srdce, pečeň a rohy majú zázračné vlastnosti, ale dračie vajcia patria k nepredajným tovarom kategórie A. Existuje desať plemien drakov a tým, že občas sa krížili, vznikali vzácne miešance. Poznáme nasledovné druhy čistokrvných drakov: ANTIPOD OPÁLOVOOKÝ Antipod opálovooký pochádza z Nového Zélandu, no keď v ro-disku prišiel o potrebný životný priestor, presťahoval sa do Austrálie. K zvláštnostiam tohto draka patrí, že žije v údoliach, nie v horách. Je stredne veľký (váži dve až tri tony) a je to vari najkrajší druh draka - telo mu pokrývajú perleťové šupiny, ktoré hrajú všetkými farbami, a nezvyčajné sú aj viacfarebné oči bez zreníc - podľa nich dostal meno. Antipod chrlí veľmi jasný ostrošarlátový, strašidelné pôsobiaci oheň, no napriek tomu ho v porovnaní s inými drakmi nepokladajú za veľ-mi agresívneho a pokiaľ nie je hladný, zabíja iba zriedka. Jeho obľú-benou potravou sú ovce, i keď sú známe prípady, že napadol aj väč-šiu korisť. Hromadné nivočenie kengúr v sedemdesiatych rokoch dvadsiateho storočia sa pripisovalo drakovi samotárovi - samcovi antipoda, ktorého dominantná samica vyhnala z domova. Vajcia an-tipoda sú svetlosivé a nevedomí muklovia si ich môžu pomýliť so skamenelinami. ČÍNSKY OHNIVÁK (známy aj ako leví drak) Tento jediný orientálny drak ma zvlášť pozoruhodný výzor. Je šarlátový, pokrytý hladkými šupinami, má tuponosú papuľu lemova-nú zlatými bodcami a mimoriadne vypuklé oči. Meno ohnivák dostal vďaka tomu, že ak sa nahnevá, z nozdier sa mu vyvalia ohnivé obla-ky v tvare hríbov. Váži dve až štyri tony, pričom samička je trochu väčšia ako samec. Škrupiny vajec sú ostrokarmínové so zlatými fľakmi a sú cenné, pretože sa využívajú v čínskej mágii. Ohnivák je agresívny, no svojich spolubratov znáša lepšie než ostatné druhy a niekedy je ochotný deliť sa o územie i s dvoma ďalšími. Živí sa tak-mer všetkými cicavcami, uprednostňuje však prasce a ľudí. HEBRIDSKÝ ČIERNY Tento pôvodne britský drak je oveľa agresívnejší ako jeho welš-ský druh. Jeden exemplár potrebuje územie až o rozlohe dvestošes-ťdesiat štvorcových kilometrov. Dosahuje dĺžku desať metrov, telo mu pokrývajú drsné šupiny, oči má jasnofialové a po celom chrbte sa mu tiahne nízky hrebeň ostrý ako žiletka. Má krídla ako netopier a na konci chvosta bodec v tvare šípu. Hebridský čierny sa živí prevažne zverinou, ale známe sú aj prípady, keď odvliekol veľké psy či doby-tok. Za draky pochádzajúce z Hebríd tradične preberá zodpovednosť čarodejnícky rod MacFustyovcov, ktorý tu sídli už stáročia.

Nórsky ostnáč sa podobá chvostorožcovi skoro vo všetkom, len namiesto chvostových bodcov má na chrbte mimoriadne nápadný uhľovočierny hrebeň. Je výnimočne agresívny voči svojim súkme-ňovcom a v súčasnosti patrí k najzriedkavejším druhom. Je o ňom známe, že útočí na väčšinu veľkých suchozemských cicavcov a čo je u drakov nezvyčajné, ostnáč sa živí aj vodnými tvormi. Podľa ne-podloženej správy istý ostnáč odvliekol v roku 1802 z blízkosti nór-skeho pobrežia veľrybie mláďa. Vajcia ostnáča sú čierne a jeho mlá-ďatá začínajú chrliť oheň skôr ako mladé iných druhov (už jedno- až trojmesačné). PERUÁNSKY ZMIJOZUB Je zo všetkých známych drakov najmenší, ale najrýchlejší letec. Meria necelých päť metrov, má hladké šupiny, je červenohnedý s čiernym hrebeňom. Rohy má krátke a zuby mimoriadne jedovaté. Zmijozub si rád pochutná na kozách a kravách, ale natoľko obľubuje ľudí, že Medzinárodná konfederácia čarodejníkov bola koncom de-vätnásteho storočia nútená vyslať skupinu exterminátorov, aby znížili počet týchto rýchlo sa množiacich drakov. RUMUNSKÝ DLHOROŽEC Dlhorožec má tmavozelené šupiny a dlhé, ligotavé zlaté rohy, na ktoré si korisť najprv nabodne a potom ju upečie. Tieto rohy, rozo-mleté na prášok, sa veľmi cenia ako prísada do elixírov. Rodisko dlhorožca je v súčasnosti najdôležitejšou svetovou dračou rezervá-ciou. Tu, priamo v ich prirodzenom prostredí, čarodejníci z celého sveta študujú spôsob života rozličných plemien. Dlhorožec bol ob-jektom intenzívneho chovného programu, pretože počet jedincov tohto druhu v posledných rokoch výrazne poklesol, čo zapríčinil najmä obchod s jeho rohmi, ktoré v súčasnosti zaradili medzi predaj-ný tovar kategórie B. ŠVÉDSKY KRÁTKONOSÝ Švédsky krátkonosý je príťažlivý striebristobelasý drak. Jeho ko-ža je vyhľadávaná na výrobu ochranných rukavíc a chráničov. Pla-meň, ktorý chrlí z nozdier, je jasnomodrý a tkanivo a kosti zmení na popol za pár sekúnd. Krátkonosý má na konte menej ľudských obetí ako väčšina drakov, no to ani nie je jeho zásluha, pretože najradšej žije v divých a neobývaných horských oblastiach. UHORSKÝ CHVOSTOROŽEC Tento údajne najnebezpečnejší zo všetkých druhov drakov má čierne šupiny a pripomína jaštericu. Má žlté oči, bronzové rohy a podobne sfarbené ostne, ktoré mu trčia z dlhého chvosta. Chvosto-rožcov oheň má najväčší dosah (až pätnásť metrov). Jeho vajcia far-by cementu sa vyznačujú mimoriadne tvrdou škrupinou. Mláďatá sa z nej vysekávajú pomocou chvosta, na ktorom majú dobre vyvinuté ostne už pri narodení. Uhorský chvostorožec sa živí kozami, ovcami a vždy, keď je to možné, aj ľuďmi. UKRAJINSKÝ ŽELEZNOBRUCHÁČ Tento najväčší druh draka dosahuje hmotnosť až šesť ton. Je tuč-ný a lieta pomalšie ako zmijozub alebo dlhorožec, no napriek tomu je mimoriadne nebezpečný, pretože pri pristávaní váľa obydlia. Šupiny má kovovo-sivé, oči tmavočervené a pazúry mimoriadne dlhé a zlo-vestné. Odkedy jeden v roku 1799 odvliekol z Čierneho mora pla-chetnicu (našťastie prázdnu), ukrajinská čarodejnícka vláda želez-nobrucháčov stále sleduje. WELŠSKÝ ZELENÝ Welšský zelený dobre splýva so sviežou trávou svojej domoviny, i keď hniezdi vo vyšších horách, kde bola preňho ustanovená rezer-vácia. Napriek ilfracombskému prípadu (pozri úvod), patrí tento druh k najmenej problematickým drakom, pretože rovnako ako antipod opálovooký sa radšej živí ovcami a pokiaľ ho niekto nedráždi, vyhý-ba sa ľuďom. Welšský zelený sa vyznačuje ľahko rozpoznateľným a napodiv melodickým revom. Oheň chrlí v tenkých prúdoch, znáša vajcia farby zeminy so zelenými fliačikmi. DŽARVEJ Kategória podľa MM: XXX

Džarvej sa vyskytuje v Británii, Írsku a Severnej Amerike. Vyze-rá ako obrovská fretka, ibaže vie rozprávať. Skutočný rozhovor je však nad jeho schopnosti. Obmedzuje sa väčšinou iba na krátke (a často bezočivé) frázy, ktoré zo seba chrlí takmer bez prestania. Džar-vejovia žijú väčšinou pod zemou, kde prenasledujú trpaslíkov, ale nepohrdnú ani krtkami, potkanmi a hrabošmi. ERKLING Kategória podľa MM: XXXX

Erkling je zlomyseľný tvor, ktorý pochádza z Čierneho lesa v Nemecku. Je väčší ako trpaslík (zvyčajne meria asi meter), má špi-catú tvár a chichoce sa vysokým kotkodákavým smiechom. Ním oča-rúva najmä deti, keď sa ich pokúša odlákať od opatrovníkov, aby ich zožral. Vďaka prísnej kontrole príslušných pracovníkov nemeckého Ministerstva mágie však počet jeho obetí za posledné storočia výraz-ne klesol a posledný známy útok erklinga na šesťročného čarodejníka Bruna Schmidta skončil takisto smrťou tohto zvera. Mladý pán Schmidt ho veľmi silno tresol po hlave otcovým skladacím kotlíkom. ERUMPENT Kategória podľa MM: XXXX

Erumpent je veľký mocný sivý africký zver. Váži až tonu a z diaľky si ho možno pomýliť s nosorožcom. Má hrubú kožu, od ktorej sa odráža väčšina zaklínadiel a čarov, na nose mu vyrastá veľký ostrý roh a vzadu dlhý povrazovitý chvost. Samice erumpentov rodia iba po jednom mláďati. Erumpent nezaútočí, pokiaľ ho niekto nevyprovokuje, ale ak niekoho napadne, následky sú zvyčajne katastrofálne. Rohom obsa-hujúcim smrteľnú tekutinu, od ktorej vybuchne čokoľvek, prepichne všetko od kože po kov. Počet erumpentov nie je veľký, pretože keď sa súperiace samce v období párenia dopichajú, vybuchujú. Africkí čarodejníci s nimi za-obchádzajú veľmi opatrne. Rohy erumpentov, chvosty a výbušná tekutina sa používajú do elixírov. Sú zaradené medzi predajný tovar kategórie B, no sú nebezpečné a podliehajú prísnej kontrole. FÉNIX Kategória podľa MM: XXXX*

Fénix je nádherný vták, veľký ako labuť, so šarlátovým perím, dlhým zlatým chvostom, zobákom a pazúrmi. Hniezdi na vrcholoch hôr a vyskytuje sa v Egypte, Indii a Číne. Dožíva sa mimoriadne vysokého veku, pretože sa môže znovuzrodiť. Keď mu začína zlyhá-vať telo, vzbĺkne a z popola povstane znova ako mláďa. Fénix je láskavý tvor, ktorý nikdy nikoho neusmrtil a žerie iba rastliny. Tak ako diricawl (pozri vyššie) môže zmiznúť a znova sa zjaviť, kedy sa mu zachce. Spev fénixa má čarovnú moc - údajne zvyšuje odvahu človeka s čistým srdcom a zasieva strach do sŕdc nečistých. Slzy fé-nixa majú silné liečivé vlastnosti. FÚPER Kategória podľa MM: XXX

Fúper je africký vták s mimoriadne krikľavým perím - fúpery bývajú oranžové, ružové, citrónovozelené alebo žlté a kladú aj pes-trofarebné vajcia. Z ich peria sa už dlho zhotovujú parádne brká. Ho-ci fúperí spev sa poslucháčovi spočiatku páči, môže ho dohnať až k šialenstvu* , takže ho napokon radšej predá umlčaného zaklínadlom, ktoré treba každý mesiac obnovovať. Majitelia fúperov musia mať na chov povolenie, pretože s týmito tvormi treba zaobchádzať zodpovedne. GRAROH Kategória podľa MM: XXXX

Graroh sa vyskytuje v hornatých oblastiach Európy. Veľký, si-vastofialový graroh má hrbatý chrbát, dva veľmi dlhé ostré rohy, veľmi veľké chodidlá so štyrmi prstami a je mimoriadne agresívny. Na grarohoch občas jazdievajú trollovia, ale zdá sa, že tým sa pokusy skrotiť ich nepáčia, preto oveľa častejšie vídame trollov s jazvami po ich rohoch. Rohy grarohov rozomleté na prášok sa používajú do mnohých elixírov, no sú veľmi drahé, pretože je ťažké ich získať. Koža graroha je ešte tvrdšia ako dračia a odráža väčšinu zaklínadiel. GRIFON Kategória podľa MM: XXXX

Grifon pochádza z Grécka, predné nohy a hlavu má ako obrov-ský orol, ale telo a zadné končatiny levie. Nielen sfingy (pozri ďalej), ale aj grifonov čarodejníci často zamestnávajú ako strážcov pokla-dov. Hoci je grifon dravý, vieme, že istá skupinka skúsených čaro-dejníkov sa s jedným spriatelila. Grifoni sa živia surovým mäsom. HIPPOCAMPUS Kategória podľa MM: XXX

Pochádza z Grécka, hlavu, predok a chvost má konský a zadnú časť ako obrovská ryba. Hoci sa tento druh zvyčajne vyskytuje v Stredozemí, v roku 1949 chytili vodní ľudia pri pobreží Škótska pre-krásneho modrého grošáka a potom si ho skrotili. Hippocampus kla-die veľké polopriesvitné vajcia, cez ktoré dobre vidieť žubrožriebäcie embryo. HIPOGRIF Kategória podľa MM: XXX

Vlasťou hipogrifa je Európa, hoci v súčasnosti je rozšírený po celom svete. Má hlavu ako velikánsky orol a telo koňa. Možno ho skrotiť, ale o to by sa mali pokúšať iba odborníci. Keď sa približujete k hipogrifovi, musíte mu hľadieť do očí. Úklon naznačuje dobré ú-mysly. Ak hipogrif pozdrav opätuje, bezpečne môžete pristúpiť bliž-šie. Hipogrif vyhrabáva hmyz, ale žerie aj vtáky a malé cicavce. Hi-pogrify si stavajú hniezdo na zemi a znesú doň jediné veľké a krehké vajce, z ktorého sa mláďa vyliahne za dvadsaťštyri hodín. Mladý hipogrif vie lietať už po týždni, no dlhšie cesty s rodičmi zvláda až po niekoľkých mesiacoch. HLBOČNÍK Kategória podľa MM: XX

Rohatý svetlozelený vodný démon, žije v jazerách po celej Bri-tánii a Írsku. Živí sa malými rybami a správa sa rovnako agresívne k čarodejníkom i k muklom, hoci je známe, že vodní ľudia si ho skro-tili. Hlbočník má veľmi dlhé prsty, ich zovretie je veľmi silné, hoci sa ľahko lámu. HORKLUMP Kategória podľa MM: X

Horklump pochádza zo Škandinávie, ale v súčasnosti je rozšíre-ný po celej severnej Európe. Pripomína mäsitú ružovkastú hubu po-rastenú riedkymi tvrdými štetinami. Horklump sa veľmi prudko roz-množuje a priemernú záhradu pokryje za pár dní. Do zeme nezapúšťa korene, ale šľachovité chápadla určené na vyhľadávanie jeho obľú-bených dážďoviek. Horklump je pochúťkou pre trpaslíkov, ale inak nie je známe jeho iné využitie. HRUBOCHVOST Kategória podľa MM: XXX

Hrubochvosty sú démoni, ktorí sa vyskytujú vo vidieckych ob-lastiach po celej Európe, v Rusku a Amerike. Podobajú sa zakrpate-ným prasiatkam s dlhými nohami, hrubými a krátkymi chvostíkmi a úzkymi čiernymi očami. Hrubochvost sa vkradne do chlieva a cicia mlieko obyčajnej prasnice spolu s jej mladými. Čím dlhšie na to far-már nepríde, tým väčší narastie a spôsobí na farme väčšiu pohromu. Hrubochvost je mimoriadne rýchly a len ťažko sa dá chytiť. No ak ho za hranice farmy vyženie čistobiely pes, nikdy sa nevráti. Od-delenie pre reguláciu a kontrolu čarovných tvorov (sekcia škodcov) na tento účel chová tucet psov albínov. CHIMÉRA Kategória podľa MM: XXXXX

Chiméra je zriedkavo sa vyskytujúca grécka obluda s levou hla-vou, kozím telom a dračím chvostom. Je zlá a krvilačná, preto mimo-riadne nebezpečná. Poznáme iba jeden prípad, keď sa podarilo chi-méru usmrtiť. Onen nešťastný čarodejník, vyčerpaný od toľkej námahy, však zakrátko spadol z okrídleného koňa (pozri ďalej) a zabil sa. Vajcia chiméry patria do zoznamu nepredajného tovaru kategórie A. CHUMÁČIK Kategória podľa MM:XX

Chumáčik sa vyskytuje na celom svete. Je guľatý, pokrytý mäk-kou kožušinou horčicovej farby a je krotký. Dobre znáša maznanie a pohadzovanie. Je ľahké sa oň starať, a keď je spokojný, potichu si brumká. Občas sa spod chumáčikovej kožušiny vynorí veľmi dlhý tenký ružový jazyk, plazí sa po dome a hľadá jedlo. Je to hotový vysávač a počnúc zvyškami jedla až po pavúky zožerie všetko, ale najradšej strká jazyk do nosa spiacich čarodejníkov a pochutnáva si na ich šuš-ňoch. Práve preto je chumáčik po celé generácie miláčikom čarodej-níckych detí a stále zostáva veľmi obľúbeným domácim zvieratkom. IMP Kategória podľa MM: XX

Čertík imp sa vyskytuje iba v Británii a Írsku. Niekedy si ho za-mieňajú s piadimužíkom. Sú skoro rovnako vysokí (asi pätnásť až dvadsať centimetrov), hoci imp nevie lietať tak ako piadimužík a nie je ani tak jasne sfarbený (zvyčajne je tmavohnedý až čierny). Má však rovnaký zmysel pre humor. Obľubuje vlhký močaristý terén a často sa zdržiava pri brehoch riek, kde sa zabáva tým, že nič netušiacich okoloidúcich sáče a pod-kladá im nohy. Impovia sa živia malým hmyzom a rozmnožujú sa podobne ako víly, ale nezakukľujú sa, takmer trojcentimetrové mlá-ďatá sa liahnu už priamo. JEDNOROŽEC Kategória podľa MM: XXXX*

Jednorožec je krásny zver. Jeho domovinou sú lesy severnej Eu-rópy, v dospelosti je to čistobiely kôň s rohom, hoci mláďatá sú naj-prv zlaté a pred dosiahnutím dospelosti strieborné. Roh jednorožca, krv a vlasy majú silnú čarovnú moc* . Vo všeobecnosti sa vyhýba kontaktu s človekom, ale skôr dovolí čarodejnici, aby sa k nemu pri-blížila, než čarodejníkovi a je taký vynikajúci bežec, že ho možno len veľmi ťažko chytiť. KAPPA Kategória podľa MM: XXXX

Kappa je japonský vodný démon. Zdržiava sa v plytkých rybní-koch a riekach. Často ho opisujú ako opicu s rybacími šupinami na-miesto kožušiny, s jamkou na vrchu hlavy, v ktorej nosí vodu. Kappovia sa živia ľudskou krvou, ale ak im ohrozená osoba hodí uhorku, do ktorej je vyrezané jej meno, neublížia jej. Keď sa čaro-dejník stretne s kappom, mal by nejakým trikom dosiahnuť, aby sa uklonil - voda z jamky na hlave mu vytečie a on stratí všetku silu. KELPIA Kategória podľa MM: XXXX

Tento britský a írsky vodný démon môže meniť podoby, hoci najčastejšie sa zjavuje ako kôň s trstinovou hrivou. Keď nejakého nerozvážneho človeka zláka na chrbát, ihneď sa ponorí na dno rieky alebo jazera, jazdca zožerie a jeho vnútornosti nechá plávať na hladine. Kelpiu najľahšie premôžeme tak, že jej pomocou umiest-ňovacieho zaklínadla prehodíme cez hlavu uzdu, vtedy skrotne a už neublíži. Najväčšia kelpia na svete žije v škótskom jazere Loch Ness. S obľubou sa premieňa na morského hada (pozri ďalej). Pozorovatelia z Medzinárodnej konfederácie čarodejníkov si uvedomili, že to nie je skutočný had, keď si všimli, že sa pred tímom muklovských vý-skumníkov premenil na vydru. Znova vzal na seba podobu hada, keď bol na brehu čistý vzduch. KENTAUR Kategória podľa MM: XXXX*

Kentaur má ľudskú hlavu, trup a ruky na konskom tele rôznych farieb. Kentauri sú inteligentní, vedia rozprávať a prísne vzaté, ne-malo by sa o nich hovoriť ako o zveroch, lenže Ministerstvo mágie ich medzi zvery zaradilo na ich vlastnú žiadosť (pozri úvod tejto kni-hy). Kentaur je obyvateľ lesov. Údajne pochádza z Grécka, hoci v sú-časnosti nájdeme spoločenstvá kentaurov v mnohých častiach Euró-py. Čarodejnícke vlády každej krajiny, kde sa vyskytujú, im pridelili oblasti, kde ich nebudú obťažovať muklovia. Kentauri však veľmi nepotrebujú ochranu čarodejníkov, pretože sa vedia pred ľuďmi ukryť sami. Zvyky kentaurov sú zahalené tajomstvom. Vo všeobec-nosti rovnako nedôverujú čarodejníkom ako muklom. Zrejme nero-bia medzi nami veľký rozdiel. Žijú v desať- až päťdesiatčlenných stádach. Údajne sú veľmi schopní čarovní liečitelia, veštci, lukostrel-ci a astronómovia. KLABERT Kategória podľa MM: XX

Klabert žije na stromoch, výzorom pripomína kríženca opice s žabou. Pochádza z Južnej Ameriky, v súčasnosti sa už rozšíril po celom svete. Jeho hladká koža bez srsti je fľakatozelená, na rukách a nohách má plávacie blany a dlhé ohybné končatiny mu umožňujú hojdať sa v konároch šikovne ako orangutan. Na hlave má krátke rožky a v širokých ústach, ktoré vyzerajú akoby sa uškŕňali, plno zubov ostrých ako žiletka. Klaberty sa väčšinou živia malými jašteri-cami a vtákmi. Najvýraznejšou charakteristickou črtou klabertov je veľký pľuz-gier v strede čela. Je jasnočervený a svetielkuje, keď cítia nebezpe-čenstvo. Americkí čarodejníci mávali klaberty v záhradkách, aby ich zavčasu varovali pred blížiacimi sa muklami. Medzinárodná konfe-derácia čarodejníkov však zaviedla pokuty, vďaka ktorým tento zvyk zanikol. Za tmy bol pohľad na strom plný svetielkujúcich pľuzgierov síce pekný, ale priťahoval priveľa muklov, zvedavých, prečo majú susedia ešte aj v júni na strome vianočné osvetlenie. KNARL Kategória podľa MM: XXX

Knarla (severná Európa a Amerika) si muklovia zvyčajne pletú s ježkom. Tieto dva druhy naozaj ťažko rozlíšiť, veľmi dôležitý rozdiel je však v ich správaní. Ak niekto nechá v noci v záhrade jedlo pre ježka, ten darček prijme a poteší sa mu, ak sa jedlo ponúkne knarlovi, nazdáva sa, že sa ho domáci pokúša vlákať do pasce, a z pomsty mu zničí rastlinstvo alebo záhradné ozdoby. Mnoho muklovských detí už takto obvinili z vandalizmu, hoci skutočným páchateľom bol urazený knarl. KNÉZL Kategória podľa MM: XXX

Knézl sa pôvodne choval iba v Británii, no v súčasnosti sa vyvá-ža do celého sveta. Je to malý mačkovitý tvor s fľakatou, prskanou a škvrnitou kožušinou, veľkými ušami a chvostom ako lev, je inteli-gentný, samostatný a občas agresívny, hoci ak si nejakého čarodejní-ka alebo čarodejnicu obľúbi, je z neho vynikajúce domáce zvieratko. Knézl má záhadnú schopnosť odhaliť odporné a podozrivé existencie a možno sa naňho spoľahnúť, že svojho pána bezpečne dovedie do-mov, keď zablúdil. Samice knézla mávajú až osem mačiatok v jed-nom vrhu a môžu sa krížiť s mačkami. Vzhľadom na to, že knézly vyzerajú dosť nezvyčajne a mohli by upútať pozornosť muklov, ča-rodejníci na ich chov potrebujú povolenie (tak ako pri krupoch a fú-peroch). KRUP Kategória podľa MM: XXX

Krup pochádza z juhovýchodného Anglicka. Veľmi sa podobá na teriéra, ibaže má vidlicovitý chvost. Je to pes celkom iste vyšľachte-ný čarodejníkmi, pretože im je mimoriadne verný, zato voči muklom zlostný. Je to veľký požierač odpadu - zožerie čokoľvek od trpaslí-kov po staré pneumatiky. Povolenie mať krupa vydáva Oddelenie pre reguláciu a kontrolu čarovných tvorov po absolvovaní jednoduchej skúšky, na ktorej musí žiadateľ preukázať, že zvládne krupa v oblas-tiach obývaných muklami. Majitelia krupov sú zo zákona povinní odstrániť krupovi chvost bezbolestným odsekávacím zaklínadlom, keď zver dosiahne šesť až osem týždňov, aby neupútavalo nežiaducu pozornosť muklov. KVINTAPED (známy aj ako chlpatý MacBoon) Kategória podľa MM: XXXXX

Kvintaped je veľmi nebezpečný mäsožravý zver, najradšej si po-chutnáva na ľuďoch. Nízko posadené telo má porastené hustými čer-venohnedými chlpmi rovnako ako päť nôh, zakončených kopytom. Kvintaped sa vyskytuje iba na ostrove Drear pri najsevernejšom vý-bežku Škótska. Práve preto zaradili tento ostrov medzi nezmapova-teľné. Podľa legendy ostrov Drear kedysi obývali dva čarodejnícke ro-dy - McClivertovci a MacBoonovci. Keď sa v opitosti stretol v súboji Dugald, vodca rodu McClivertovcov, s Quintiusom, vodcom rodu MacBoonovcov, Dugald údajne zahynul. Príbeh ďalej hovorí, že z pomsty skupina McClivertovcov jednej noci obkľúčila obydlia Mac-Boonovcov a každého člena klanu transfigurovala na obludného päť-nohého tvora. McClivertovci si však prineskoro uvedomili, že Mac-Boonovci sú v takejto podobe oveľa nebezpečnejší (okrem toho sa o nich hovorilo, že v čarovaní boli veľmi slabí). Navyše MacBoonovci odolávali každému pokusu vrátiť ich do ľudskej podoby. Tieto oblu-dy potom v krátkom čase vyhubili McClivertovcov do posledného, až na ostrove nezostal jediný človek. Iba vtedy MacBoonovcom-obludám došlo, že keď nezostal nikto, kto by vládol prútikom, musia naveky zostať, akí sú. Či je tento príbeh pravdivý, alebo nie, to sa nikto nedozvie. Z McClivertovcov ani z MacBoonovcov rozhodne neprežil nikto, kto by nám porozprával, čo sa stalo s ich predkami. Kvintapedy rozprá-vať nevedia a vytrvalo odolávajú úsiliu Oddelenia pre reguláciu a kontrolu čarovných tvorov odchytiť aspoň jedného z nich a pokúsiť sa ho odtransfigurovať, takže musíme predpokladať, že ak sú to nao-zaj chlpatí MacBoonovci, ako naznačuje ich prezývka, sú celkom spokojní, že si žijú ako zvery. LALOKOVEC Kategória podľa MM: XXX

Lalokovec sa vyskytuje na dne Severného mora. Je to jednodu-chý štvrťmetrový tvor, vlastne akási gumovitá trubica a váčok s je-dom. Keď je ohrozený, váčok zmrští a vystrekne na útočníka jed. Vodní ľudia ho využívajú ako zbraň a čarodejníci odsávajú jeho jed a pridávajú ho do elixírov, no vždy iba pod prísnou kontrolou. LEPRECHAUN (niekedy známy aj ako klarikorn) Kategória podľa MM: XXX

Inteligentnejší ako víla a menej zlomyseľný ako imp, piadimužík alebo černožienka, no aj tak nezbedný. Vyskytuje sa iba v Írsku, je zelený a dorastá do výšky pätnásť centimetrov. Leprechauni si údaj-ne zhotovujú odev z čerstvého lístia. Jediní z "malých ľudkov" vedia rozprávať, hoci nikdy nepožiadali o preradenie do kategórie bytostí. Leprechaun rodí živé potomstvo a žije väčšinou v lesoch a les-natých oblastiach. Rád priťahuje pozornosť muklov, a preto sa v muklovskej literatúre pre deti vyskytuje takmer rovnako často ako víly. Leprechauni vedia vytvoriť hmotu veľmi podobnú zlatu, ktorá však po niekoľkých hodinách na ich veľké pobavenie mizne. Lepre-chauni sa živia lístím a aj napriek tomu že majú povesť zlomyseľ-ných nezbedníkov, nie je známe, že by niekedy nejakému človeku natrvalo ublížili.

LUNIAK Kategória podľa MM: XX

Luniak je mimoriadne plachý tvor, ktorý vylieza z brlohu iba pri splne. Má hladké a svetlosivé telo, vypuklé okrúhle oči na vrchu hla-vy a štyri tenké nohy s obrovskými plochými chodidlami. Luniaky za mesačného svitu na odľahlých miestach predvádzajú na zadných nohách zložité tance. Predpokladá sa, že sú to predohry k páreniu (na obilných poliach po nich často zostávajú zvláštne, pre muklov veľmi záhadné geometrické vzory). Sledovať luniaky pri tanci za mesačného svitu je úchvatný záži-tok, často aj prospešný, pretože ak sa ich striebristý trus pozbiera pred východom slnka a rozsype po kvetinových záhonoch a čarov-ných rastlinkách, porastú veľmi rýchlo a budú mimoriadne silné. Luniaky sa vyskytujú po celom svete. MALAKLAV Kategória podľa MM: XXX

Malaklav je suchozemský tvor, ktorý sa väčšinou vyskytuje na skalnatom pobreží Európy. Napriek tomu, že sa trochu podobá na homára, v žiadnom prípade sa nesmie jesť. Jeho mäso nie je vhodné na konzumáciu, pretože vyvoláva vysoké horúčky a vyhadzujú sa po ňom nepekné zelenkavé vyrážky. Malaklav dorastá do tridsiatich centimetrov, je svetlosivý a má tmavozelené škvrny. Živí sa malými kôrovcami, ba trúfa si aj na väč-šiu korisť. Uhryznutie malaklava má nezvyčajné vedľajšie účinky - obeť má aj týždeň po uhryznutí veľkú smolu. Ak sa vám to prihodí, zrušte všetky stávky a špekulácie, pretože určite dopadnú vo váš ne-prospech. MANTICHORA Kategória podľa MM: XXXXX

Mantichora je veľmi nebezpečný grécky zver s ľudskou hlavou, levím telom a chvostom škorpióna. Je rovnako nebezpečná a zried-kavá ako chiméra. Keď sa hostí na svojej koristi, údajne si pritom potichu pospevuje. Koža mantichory odpudzuje takmer všetky zná-me zaklínadlá a jej bodnutie spôsobuje okamžitú smrť. MELANCHOMELIAK Kategória podľa MM: XXX

Melanchomeliak (severná Európa) je sivý chlpatý lietajúci hmyz, produkuje sirup vyvolávajúci zádumčivosť. Používa sa ako protilátka proti hystérii vyvolanej požitím listov alihotsy. Zamoruje včelie úle, čo má katastrofálne účinky na med. Melanchomeliaky si na hniezde-nie vyhľadávajú tmavé odľahlé miesta, ako sú bútľaviny a jaskyne. Živia sa žihľavou. MOKA Kategória podľa MM: XXX

Moka je striebristozelená jašterica a dorastá až do dĺžky štvrť metra. Vyskytuje sa po celej Británii a Írsku. Pretože sa môže ľubo-voľne scvrkávať, muklovia si ju nikdy nevšimli. Koža moky má v čarodejníckom spoločenstve veľkú cenu, lebo sa používa na výrobu mešcov a kabeliek - šupinatý materiál sa scvrkne vždy, keď sa k nemu priblíži niekto cudzí, tak ako kedysi pôvodná majiteľka kože. Preto mešce z kože moky zlodeji nemôžu nájsť a ukradnúť. MORSKÝ HAD Kategória podľa MM: XXX

Morské hady sa vyskytujú v Atlantickom i Tichom oceáne a Stredozemnom mori. Hoci na výzor sú desivé, nie je známe, že by niekedy nejaký morský had usmrtil človeka, napriek muklovským hysterickým opisom jeho divého správania. Morský had dosahuje dĺžku až tridsať metrov, má konskú hlavu a dlhé hadie telo, ktoré sa vlnito vynára z mora. MURTLAP Kategória podľa MM: XXX

Murtlap je tvor podobný potkanovi. Vyskytuje sa v pobrežných oblastiach Británie, na chrbte má výrastok podobný morskej sasanke. Po požití zaváraných výrastkov murtlapa získava čarodejník odol-nosť voči prekliatiam, hoci predávkovanie môže spôsobiť, že vám v ušiach narastú nepekné fialové chĺpky. Murtlapy žerú kôrovce a cho-didlá tých hlupákov, ktorí na ne stupia. NÁDUVKA Kategória podľa MM: XXX

Náduvka je guľatá škvrnitá ryba. Vyznačuje sa dvoma dlhými nohami zakončenými plávacími blanami, obýva hlboké jazerá, kde lozí po dne a hľadá potravu, najradšej vodné slimáky. Náduvka nie je nijako zvlášť nebezpečná, aspoň dosiaľ sa o nijakom krvavom útoku na človeka či vodných ľudí nevie. Zato pre plavcov je nepríjemná, lebo im ďobká do nôh a odevu. Vodní ľudia ju považujú za škodcu, preto sa jej zbavujú tým, že jej zväzujú nohy do uzla. Náduvku potom voda unáša preč, lebo ne-môže kormidlovať, kým sa neuvoľní, čo jej niekedy trvá bezmála aj niekoľko hodín. NUNDU Kategória podľa MM: XXXXX

Je to pravdepodobne najnebezpečnejší zver na svete. Obrovský východoafrický leopard sa napriek svojej veľkosti pohybuje nečujne a jeho dych spôsobuje také prudké ochorenie, že dokáže vyhubiť celé dediny. Doteraz na jeho porazenie muselo spojiť všetky sily najme-nej sto skúsených čarodejníkov. ŇUCHÁČ Kategória podľa MM: XXX

Ňucháč je britský zver. Je huňatý, čierny, s dlhým rypákom, za-hrabáva sa do zeme a má slabosť pre všetko ligotavé. Ňucháče často chovajú raráškovia, aby im zo zeme vykopávali poklady. Hoci je ňucháč milý, ba prítulný, môže spôsobiť škody na majetku a nikdy by sme ho nemali mať v dome. Ňucháče žijú až v sedem metrov hl-bokých brlohoch a samice vrhajú naraz šesť až osem mláďat. OHNIVÁČIK Kategória podľa MM: XXXX*

Zlatý ohniváčik je mimoriadne vzácny, chránený druh vtáka. Je celý okrúhly, má veľmi dlhý tenký zobák a oči ligotavé ako draho-kamy. Vie veľmi rýchlo lietať a vďaka otáčajúcim sa kĺbom na kríd-lach mimoriadne rýchlo a šikovne mení smer. Perie zlatého ohniváčika a oči majú takú vysokú cenu, že jeden čas hrozilo jeho úplné vyhubenie. Čarodejnícka verejnosť však za-včasu postrehla nebezpečenstvo a tento druh je chránený. Najvý-znamnejším ochranným počinom bolo, keď tohto žiarivého vtáka nahradili v metlobale zlatou strelou* . Rezervácie ohniváčikov sa nachádzajú na celom svete. OHNIVÝ KRAB Kategória podľa MM: XXX

Napriek svojmu menu sa ohnivý krab značne podobá veľkej ko-rytnačke, s tým rozdielom, že jeho pancier zdobia drahokamy. Vo Fidži, odkiaľ pochádza, zriadili preň rezerváciu na páse pobrežia. Tu má byť chránený nielen pred muklami, ktorých by mohol lákať jeho cenný pancier, ale aj pred bezohľadnými čarodejníkmi, ktorí použí-vajú jeho panciere ako vzácne kotlíky. Ohnivý krab však má aj svoj vlastný obranný mechanizmus - keď ho niekto napadne, zo zadnej časti tela vystreľuje plamene. Ohnivé kraby sa vyvážajú ako domáce zvieratká, ale na to je potrebné osobitné povolenie. OKAMIA Kategória podľa MM: XXXX

Okamia sa vyskytuje na Ďalekom východe a v Indii. Operený dvojnohý tvor s krídlami a hadím telom dosahuje dĺžku piatich met-rov. Živí sa prevažne potkanmi a vtákmi, hoci je známe, že unáša aj opice. Okamia je agresívna voči každému, kto sa k nej priblíži najmä keď si chráni vajcia so škrupinkami z najčistejšieho jemného striebra. OKRÍDLENÝ KÔŇ Kategória podľa MM: XX - XXXX

Okrídlené kone sa vyskytujú na celom svete. Existuje množstvo rôznych plemien vrátane abraxaského (mimoriadne mocný zlatej farby), aethonskeho (gaštanový, obľúbený v Británii a írsku), gra-nianskeho (sivý a zvlášť rýchly) a vzácneho thestrala (čierny, obda-rený neviditeľnosťou, mnohí čarodejníci ho považujú za nešťastné-ho). Tak ako je to pri hipogrifovi, majiteľ okrídleného koňa musí naňho pravidelne aplikovať skresľovacie zaklínadlo (pozri úvod). OSTRAŇA Kategória podľa MM: XXX

Táto ryba celá pokrytá ostňami sa vyskytuje v Atlantickom oce-áne. Prvý húf ostráň údajne začiatkom 19. storočia vyčarila skupina čarodejníkov plaviacich sa na plachetnici z pomsty voči muklovským rybárom, ktorí ich urazili. Odvtedy každý rybár mukel vyťahuje z hlbín na tom mieste vďaka ostraniam siete potrhané a prázdne. PIADIMUŽÍK Kategória podľa MM: XXX

Piadimužík sa väčšinou vyskytuje v anglickom Cornwalle. Je svietivomodrý, asi pätnásť centimetrov vysoký a veľmi zlomyseľný, tešia ho všelijaké triky a kanadské žartíky. Hoci nemá krídla, vie lietať a údajne chytá neopatrných ľudí za uši a vynáša ich na vrcholy vysokých stromov a budov. Piadimužík prenikavo bľaboce a rozu-mejú mu iba iní piadimužíci. Rodí živé mláďatá. POGREBIN Kategória podľa MM: XXX

Pogrebin je ruský démon, ani nie tridsať centimetrov vysoký so zarasteným telom, ale hladkou, nadmerne veľkou sivou hlavou. Keď sa prikrčí, podobá sa lesklému okruhliaku. Pogrebinov to priťahuje k ľuďom a s obľubou ich sledujú, držia sa v ich tieni a rýchlo sa prikrčia, keď sa chce človek otočiť. Ak sledovanie trvá pridlho, pogrebinovu obeť premôže pocit nesmiernej beznádeje a napokon upadne do letargie a zúfalstva. Keď sa prenasledovaný za-staví a klesne na kolená, aby sa rozplakal nad márnosťou všetkého, pogrebin naňho skočí a pokúsi sa ho zožrať. Je však ľahké pogrebina zahnať jednoduchými zaklínadlami alebo omračujúcimi kúzlami. Ukázalo sa, že pomáhajú aj obyčajné kopance. POLOOP Kategória podľa MM: XXXX

Poloop sa vyskytuje na Ďalekom východe, hoci nájsť ho je veľký problém, lebo keď je tento zver v ohrození, vie sa urobiť neviditeľ-ným a vidia ho iba čarodejníci, ktorí majú skúsenosti s jeho chyta-ním. Poloop je mierumilovný bylinožravec, s pôsobivým výzorom ľu-doopa - má veľké čierne smutné oči, väčšinou skryté pod vlasmi. Celé telo mu pokrýva dlhá jemná hodvábna striebristá srsť. Práve tá má veľkú cenu, pretože poloopov vlas sa môže votkať do neviditeľ-ného plášťa. POPOLPLAZ Kategória podľa MM: XXX

Popolplaz je stvorený z pridlho a nekontrolovateľne horiaceho čarovného ohňa* . Je to tenký svetlosivý had so žiarivými červený-mi očami. Je stvorený zo žeravých uhlíkov a v obydlí, kde sa ocitne, sa odplazí na tmavé miesta a zanecháva za sebou stopu z popola. Popolplaz žije iba hodinu a za ten čas vyhľadáva tmavé odľahlé miesta, kde nakladie vajíčka a rozpadne sa na prach. Popolplazove vajíčka sú jasnočervené a sála z nich horúčava. V prípade, že ich nikto nenájde a nezmrazí vhodným zaklínadlom, za chvíľku podpália obydlie. Keď má čarodejník podozrenie, že je v dome popolplaz, ihneď ho musí vystopovať a nájsť hniezdo s vajcami. Zmrazené vaj-cia majú veľkú cenu ako prísady do elixírov lásky a celé sa môžu jesť ako liek proti zimnici. Popolplazy sú rozšírené po celom svete. PLUŽIAK PESTROFAREBNÝ Kategória podľa MM: XXX

Plužiak je obrovský slimák, mení farbu každú hodinu a zanechá-va za sebou takú jedovatú stopu, že všetko rastlinstvo, po ktorom prejde, sa scvrkne alebo zhorí. Plužiak sa pôvodne vyskytoval v nie-koľkých afrických krajinách, no v súčasnosti ho úspešne chovajú aj čarodejníci v Európe, Ázii a Amerike. Ako domáce zvieratko si ho vybrali tí, čo obľubujú kaleidoskopické zmeny farieb. Jeho jed patrí k tým málo látkam, ktoré zabíjajú horklumpov. RAMORA Kategória podľa MM: XX

Ramora je strieborná ryba. Vyskytuje sa v Indickom oceáne, má čarovnú moc - vie ukotviť lode - a je strážkyňou námorníkov. Me-dzinárodná konfederácia čarodejníkov si ramoru veľmi cení a usta-novila mnoho zákonov, aby ju uchránila pred čarodejníckymi pyt-liakmi. RETROCANTUS Kategória podľa MM: XX

Retrocantus (severná Európa a Amerika) je drobný belasý, škvr-nitý vtáčik, ktorý sa živí malým hmyzom. Nevydáva nijaké zvuky, iba v okamihu smrti sa z neho vyderie dlhý výkrik, ktorý v opačnom poradí reprodukuje všetky zvuky, čo za život počul. Pierka retrocanta sa používajú pri príprave séra pravdy a pamäťových elixírov. SALAMANDRA Kategória podľa MM: XXX

Malá jašterica salamandra žije v ohni a živí sa plameňmi. Je žia-rivo biela, ale býva aj modrá alebo jasnočervená, podľa teploty ohňa, v ktorom sa zjaví. Salamandry žijú iba tak dlho, kým horí oheň, z ktorého vzišli. Ak ich však pravidelne kŕmime paprikou, prežijú mimo ohňa až šesť hodín. Krv salamandry má mocné liečivé a posilňujúce vlastnosti. SFINGA Kategória podľa MM: XXXX

Egyptská sfinga má ľudskú hlavu na levom tele. Po vyše tisíc ro-kov ju čarodejníci a čarodejnice využívali na stráženie cenností a tajných skrýš. Je mimoriadne inteligentná a má veľkú záľubu v há-dankách a hlavolamoch. Zvyčajne je nebezpečná, iba keď je ohroze-né to, čo stráži. SMRTOCHVAT (známy aj ako živý rubáš) Kategória podľa MM: XXXXX

Smrtochvat je tvor, ktorý sa našťastie vyskytuje zriedka a výluč-ne v tropickom podnebí. Pripomína čierny plášť, asi tak dva a pol centimetra hrubý (po požití nejakej obete je hrubší), ktorý sa v noci plazí po zemi. Najstaršie zmienky o smrtochvatovi pochádzajú z pera čarodejníka Plavia Belbyho, ktorý mal to šťastie, že v roku 1782 cez prázdniny v novoguinejskej Papue útok jedného z nich prežil.

Keď som okolo jednej hodiny v noci konečne zaspával, zrazu som neďaleko začul tichý šuchot. Bol som presvedče-ný, že to len vonku šumí lístie, pretočil som sa na posteli chrbtom k oknu a vtedy som zbadal, že sa čosi, čo vyzeralo ako beztvarý čierny tieň, plazí popod dvere do mojej izby. Ležal som celkom nehybne a v polospánku som hádal, čo môže vrhať takýto tieň v izbe osvetlenej iba mesačným svi-tom. Moja nehybnosť nepochybne smrtochvata presvedči-la, že vyhliadnutá obeť spí. Na moje zdesenie tieň začal liezť hore na posteľ a pocí-til som na sebe jeho neveľkú váhu. Veľmi sa to podobalo a-kejsi zvlnenej čiernej pláštenke, a keď sa to po posteli pla-zilo ku mne, okraje sa tomu trochu trepotali. Celý ochro-mený od strachu som na brade pocítil jeho lepkavý dotyk a vtom som si prudko sadol. Tá vec sa ma pokúšala zadusiť, neúprosne mi liezla po tvárí, na ústa, na nos, ale ja som sa bránil a stále som pri-tom cítil, ako ma zahaľuje svojím chladom. Nemohol som kričať o pomoc a hmatal som po prútiku. Už sa mi začala točiť hlava, lebo oná vec mi pevne obomkla tvár, takže som už nemohol ani dýchať. Zo všetkých síl som sa sústredil na omračujúce zaklínadlo, ale hoci som ním urobil dieru do dverí, nepomohlo mi, a tak som skúsil zabraňujúce. Stále som sa zúrivo bránil, pretočil som sa nabok a spadol z pos-tele na zem, teraz už celý ovinutý smrtochvatom. Dusil som sa a vedel som, že každú chvíľu stratím ve-domie. Zúfalý som pozbieral posledné zvyšky síl. Prútikom som zamieril na smrtonosné záhyby toho tvora a v mysli som si vyvolával spomienky na ten deň, keď ma zvolili za predsedu miestneho klubu pľuvadlíkov, a vyčaril som Pat-ronusa. Takmer okamžite som na tvári pocítil svieži vzduch. Otvoril som oči a uvidel, že parohy môjho Patronusa vyho-dili ten smrtonosný tieň do vzduchu, preletel na druhú stranu izby a rýchlo sa plazil preč.

Podľa tohoto Belbyho dramatického rozprávania je Patronus je-diné známe zaklínadlo, ktoré odpudzuje smrtochvata. Pretože však zvyčajne napáda spiacich, jeho obete zriedka majú šancu použiť proti nemu nejaké čary. Keď už smrtochvat obeť úspešne zadusí, zožerie ju hneď na lôžku so všetkým, čo má na sebe. Potom sa o trochu hrubší, čo je pri takej veľkej koristi zvláštne, odplazí z domu a po sebe či po obeti nezanechá žiadnu stopu .

STROMOSTRÁŽCA Kategória podľa MM: XX

Stromostrážca je ochranca stromov. Vyskytuje sa najmä na zá-pade Nemecka a v niektorých škandinávskych lesoch. Je mimoriadne ťažké ho zahliadnuť, pretože je malý (najviac dvadsať centimetrov), telíčko má z kôry a vetvičiek s dvoma malými hnedými ligotavými očkami. Stromostrážca sa živí hmyzom, je to mierumilovné a mimoriadne plaché stvorenie, ale ak nejaký drevorubač alebo ošetrovateľ stromov ohrozuje strom, v ktorom žije, podľa rozprávania mnohých poškode-ných osôb naňho skočí a dlhými špicatými prstami mu driape oči. Ak mu však čarodejník alebo čarodejnica ponúknu larvy píloviek, dovolí im vziať si z jeho stromu drevo na prútik. ŠTETINÁČ Kategória podľa MM: XX

Štetináč sa vyskytuje v anglickom Dorsete a v južnom írsku. Telo má zarastené strapatou kožušinou, na hlave veľa tvrdých štetín a mimoriadne veľký nos. Chodí na dvoch nohách zakončených kopy-tami. Ruky má krátke, so štyrmi kýpťovitými prstami. Dospelé šteti-náče dorastajú do výšky asi šesťdesiat centimetrov a živia sa trávou. Štetináč je plachý a jeho údelom je strážiť kone. Zdržiava sa schúlený v stajni na slame alebo niekde uprostred stáda, ktoré chráni. Nedôveruje ľuďom, a keď sa blížia, vždy sa skryje. TEBO Kategória podľa MM: XXXX

Tebo je vlastne prasa bradavičnaté popolavej farby a vyskytuje sa v Kongu i Zaire. Má dar neviditeľnosti, preto sa mu možno len ťažko vyhnúť alebo ho chytiť, a je veľmi nebezpečné. Z kože teba si čarodejníci vyrábajú ochranné štíty a oblečenie, preto si ju vysoko cenia. TROJHLAVEC Kategória podľa MM: XXXX

Trojhlavec pochádza z malej africkej krajiny Burkina Faso. Je to trojhlavý plaz, ktorý dosahuje dĺžku okolo dvoch metrov. Je jasnooranžový s čiernymi pásmi a veľmi ľahko ho možno zbadať, takže Ministerstvo mágie v Burkine Faso vyčlenilo pre trojhlavcov niektoré lesy ako nezmapovateľné rezervácie. Hoci trojhlavec nie je nijaký mimoriadne krutý zver, patril kedy-si k obľúbencom čiernych mágov, nepochybne pre nápadný a straši-delný výzor. Vďaka záznamom tých, čo ovládajú parselčinu a roz-právali sa s týmito plazmi, poznáme ich zvláštne zvyky. Z týchto záznamov vyplýva, že každá hlava im slúži na iný účel. Ľavá (z po-hľadu čarodejníka otočeného zverovi čelom) plánuje. Rozhoduje, kam trojhlavec pôjde a čo urobí. Stredná hlava sníva (trojhlavec sa niekedy nepohne aj celé dni, ponorený do svojich nádherných vidín a predstáv). Rozhodujúca je pravá hlava, vyhodnocuje úsilie ľavej a prostrednej a ustavične pri tom podráždene syčí. Zuby pravej hlavy sú mimoriadne jedovaté. Trojhlavec sa zriedka dožíva vysokého ve-ku, pretože hlavy na seba často útočia. Nie je nezvyčajné stretnúť trojhlavca bez pravej hlavy po tom, čo sa zvyšné dve spojili a od-hryzli ju. Trojhlavec ako jediný známy čarovný zver kladie vajcia papu-ľou. Tieto vajcia sú veľmi dôležité pri výrobe elixírov na podporu duševných schopností. Čierny trh s vajcami trojhlavca i samotnými hadmi prekvital po niekoľko storočí. TROLL Kategória podľa MM: XXXX

Troll je hrôzostrašný, až tri a pol metra vysoký tvor, s hmotnos-ťou vyše tony. Je známy svojou obrovskou silou a hlúposťou. Často je násilnícky a nepredvídateľný. Trollovia pochádzajú zo Škandiná-vie, ale dnes ich nájdeme aj v Británii, írsku a v iných oblastiach se-vernej Európy. Trollovia sa zvyčajne dorozumievajú vrčaním, čo je zrejme akási drsná reč, pričom niektorí človeku rozumejú, ba dokonca dokážu povedať niekoľko jednoduchých slov. Niektorých inteligentnejších jednotlivcov cvičia za strážcov. Existujú tri typy trollov: horskí, lesní a riečni. Horský troll je najväčší a najzlomyseľnejší. Je plešatý a svetlosivý. Lesný troll má svetlozelenú kožu a niektorým jednotlivcom rastú aj vlasy, ktoré sú zelené alebo hnedé, riedke a nepravidelné. Riečni trollovia majú krátke rožky a bývajú chlpatí. Ich pokožka je sfarbená do fialova a často striehnu pod mostami. Trollovia sa živia surovým mäsom a nie sú prieberčiví - od divých zvierat až po človeka zjedia čokoľvek. TRPASLÍK Kategória podľa MM: XX

Trpaslík je bežný záhradný škodca vyskytujúci sa po celej severnej Európe a Severnej Amerike. Dorastá do výšky asi tridsať centimetrov, má nepomerne veľkú hlavu a tvrdé kostnaté chodidlá. Trpaslíka možno vyhnať zo záhrady tak, že ním krúžime vo vzduchu, kým sa mu nezatočí hlava, a potom ho prehodíme cez plot. Prípadne možno použiť džarveja, hoci mnohí čarodejníci v súčasnosti považujú tento spôsob za priveľmi drsný. VLKOLAK Kategória podľa MM: XXXXX*

Vlkolak sa vyskytuje na celom svete, hoci údajne pochádza zo severnej Európy. Ľudia sa menia na vlkolakov iba po uhryznutí. Ne-dá sa to nijako vyliečiť, hoci súčasný vývoj vo výrobe elixírov naj-horšie príznaky do značnej miery zmiernil. Raz za mesiac pri splne sa postihnutý, inak duševne zdravý a normálny čarodejník alebo mu-kel mení na vraždiaceho netvora. Vlkolak takmer jediný spomedzi fantastických tvorov aktívne vyhľadáva človeka, ktorého uprednos-tňuje pred ostatnými korisťami. VÍLA Kategória podľa MM: XX

Víla je drobný ozdobný zver s malou inteligenciou* . Čarodej-níci si ich často pričarúvajú a zdobia si nimi obydlia. Zvyčajne sa usídľujú v lesoch alebo na čistinách. Dosahujú veľkosť dva až dva-násť centimetrov, ich telo je miniatúrnou kópiou ľudského, majú však veľké krídla ako hmyz, ktoré podľa druhu víly bývajú priesvitné alebo pestrofarebné. Víla má iba slabé čarovné schopnosti, určené na odstrašovanie dravcov, ako je napríklad auguruj. Je škriepna, ale mimoriadne már-nivá, preto všade, kam ju volajú, veľmi ochotne poslúži ako ozdoba. Napriek ľudskej podobe víly nevedia rozprávať, so svojimi sestrami sa dorozumievajú vysokým bzučivým zvukom. Víla kladie na spodnú stranu listov naraz až päťdesiat vajíčok. Z nich sa vyliahnu larvy žiarivých farieb. Po šiestich až desiatich dňoch sa zakuklia a z kukiel po mesiaci vylezú úplne vyvinuté dospelé jedi-nec s krídlami. VODNÍ ĽUDIA (známi aj ako sirény, selkie, merrowi) Kategória podľa MM: XXXX*

Vodní ľudia existujú po celom svete a výzorom sa odlišujú asi tak ako suchozemskí ľudia. Ich zvyky a obyčaje sú pre nás dosiaľ rovnakou záhadou, ako je to u kentaura, hoci znalci jazyka vodných ľudí hovoria o vysoko organizovaných spoločenstvách rôzneho roz-sahu podľa veľkosti ich prirodzeného prostredia. Niektorí majú údaj-ne dômyselne postavené obydlia. Tak ako kentauri aj vodní ľudia odmietli zaradenie medzi bytosti a uprednostnili kategóriu zverov (pozri úvod). Najstarší vodní ľudia, o ktorých máme záznamy, sú sirény (Grécko) a v teplejších vodách nachádzame krásne morské panny, ktoré tak často muklovia zobrazujú v literatúre a na maľbách. Škótske selkie a merrowi z Írska sú menej pekní ale pre všetky druhy vodných ľudí je príznačné, že majú radi hudbu.

VRTOHLAVEC Kategória podľa MM: XXX

Vrtohlavec je druh hmyzu pôvodom z Austrálie. Dosahuje asi centimetrovú dĺžku, má jasnú zafírovomodrú farbu a pohybuje sa takou rýchlosťou, že ho muklovia zbadajú iba zriedka, často sa to nepodarí ani čarodejníkom, kým ich nepoštípe. Vrtohlavec má na vrchu hlavičky mimoriadne rýchlo rotujúce krídla, takže sa pri lete vrtí. Na spodnej časti tela má dlhé tenké žihadlo. Ľudia po vrtohlavcom uštipnutí trpia závratmi a po nich nasleduje levitácia. Mnohé generácie mladých austrálskych čarodejníc a čarodejníkov sa pokúšali vrtohlavce chytať a dráždili ich, aby ich popichali a oni mohli vychutnávať vedľajšie účinky ich bodnutí, hoci priveľké množstvo bodnutí môže spôsobiť, že sa obeť napokon celé dni nekontrolovateľne vznáša a ak nastane prudká alergická reakcia, obeť môže natrvalo zavisnúť vo vzduchu. Sušené žihadlá vrtohlavca sa používajú ako prísady do niekoľkých elixírov a údajne sa pridávajú aj do populárnych šumivých bzučaliek.

YETI (známy tiež ako Bigfoot alebo snežný muž) Kategória podľa MM: XXXX

Yeti pochádza z Tibetu a údajne je príbuzný s trollom, hoci sa ešte nikto k nemu nedostal do takej blízkosti, aby uskutočnil potreb-ný prieskum. Dorastá až do výšky štyri a pol metra a od hlavy po päty je obrastený čistobielymi chlpmi. Yeti žerie všetko, čo sa mu zatúla do cesty, ale bojí sa ohňa a skúsení čarodejníci ho vedia odo-hnať. ZÁHROBNÝ DUCH Kategória podľa MM: XX

Hoci je záhrobný duch škaredý, nie je to nejaký nebezpečný tvor. Podobá sa na akési slizké strašidlo s vytŕčajúcimi prednými zubami a zvyčajne sa zdržiava v podkroviach alebo stodolách čarodejníckych usadlostí, kde jedáva pavúky a nočné motýle. Stoná a občas rozha-dzuje okolo seba všelijaké predmety, ale v podstate je naivný a na toho, kto naňho natrafí, v najhoršom výhražne zavrčí. Na Oddelení pre reguláciu a kontrolu čarovných tvorov vyčlenili špeciálny krízo-vý štáb, jeho úlohou je odstraňovať záhrobných duchov z obydlí, ktoré sa dostali do vlastníctva muklov. V čarodejníckych rodinách sa o záhrobnom duchovi často hovorí, ba stáva sa domácim miláčikom. ZLATOKOŽEC Kategória podľa MM: XXXX

Mimoriadne zriedkavý obrovský byvol so zlatou kožou. Obýva divočiny Severnej Ameriky a Ďalekého východu. Ten, kto sa napije jeho krvi, nadobudne obrovskú silu. Je však veľmi ťažké ju získať, jej zásoby sú zanedbateľné a zriedka sa vyskytuje vo voľnom predaji.

M. L. O. K. SCAMANDER